Apollodoros Damaskusest

Apollodoros Damaskusest (kreeka keeles: Ἀπολλόδωρος) oli süüria-kreeka päritolu vanarooma insener ja arhitekt (akme 2. sajandi algus). Ta oli keiser Traianuse ülemarhitekt. Keiser Hadrianuse ajal sattus ta ebasoosingusse.

Ta oli pärit Damaskusest, Rooma keisririigi Süüria provintsist.

Aastatel 103–105 projekteeris ja ehitas ta  keiser Traianuse käsul Daakia sõjakampaania vajadusteks 1,1 km pikkuse silla üle Doonau jõe (Traianuse sild).

Ta ehitas Roomas keiser Traianuse sõjaliste võitude auks Traianuse foorumi (väljakuansambel valmis 112. aastal) ja püstitas sellele väljakule Traianuse samba (valmis 112, samba pidulik avamine aastal 113). Ajavahemikus 114–117 valmis Beneventos Apollodorose ehitatud Traianuse triumfikaar.

Arvatakse, et paljuavalise Alconétari kivivõlvsilla (üldpikkus 290 m, suurima ava sille 15 m) Hispaanias üle Tejo jõe ehitas samuti Apollodoros.

 Teadus 
Ta kirjutas uurimuse piiramismasinatest "Πολιορκητικά" ('Piiramismasinad').

 Mälestuse jäädvustamine 
Apollodorose järgi nimetati üks Merkuuri kraatritest.

Välislingid

Forum of Trajan. Video. youtube.com

Kategooria:Vanarooma inimesed
Kategooria:Insenerid
Kategooria:Arhitektid
Kategooria:Sillaehitajad
Kategooria:Sünniaeg puudub
Kategooria:Surmaaeg puudub